ASCOR Alba Iulia organizează prima conferință duhovnicească din acest an pe 11 martie. Evenimentul îl are invitat special pe Klaus Kenneth, autorul mai multor volume despre Ortodoxie.
Manifestarea cultural-duhovnicească "De ce sunt ortodox? 12 ani de practică a marilor religii" va începe la ora 18:00 și se va desfășura în Aula "Dumitru Stăniloae" a Facultății de Teologie Ortodoxă din Alba Iulia. Conferința va fi transmisă online pe pagina ASCOR Alba Iulia.
Klaus Kenneth a trecut prin mai multe experiențe în căutarea liniștii și a păcii: meditaţie transcendentală, yoga, hinduism și brahmanism.
Domnul Kenneth a ajuns să cunoască Ortodoxia prin intermediul părintelui Sofronie Saharov de la Essex, al cărui ucenic a fost timp de 10 ani.
Klaus Kenneth este autorul mai multor volume precum: "Două milioane de kilometri în căutarea adevărului"; "Ortodoxia – drumul regal"; "De ce sunt Ortodox" și altele.
Sursă foto: Ziarul Lumina